Krajevna skupnost Begunje

Svet krajevne skupnosti

Datum: 2.03.2021

**Z a p i s n i k**

**13. redne seje sveta KS, ki je bila 2.03.2021 ob 18. uri**

**V pisarni krajevne skupnosti**

**Prisotni:** Janez Gašperin, Jože Hajnrihar, Marija Hrovat, Sandi Jurejevčič, Matevž Langus,

Tjaša Legat, Liljana Leš, Mojca Markič in Matjaž Trček

**Opr.odsotni:** Vesna Papler in Jožica Režonja

Po ugotovljeni sklepčnosti je predsednica predlagala

**Dnevni red:**

1. Potrditev zapisnika 12. redne seje sveta KS Begunje
2. Letno poročilo KS Begunje za leto 2020
3. Proračun za leto 2021-2022 in nabor projektov
4. Razno

Dnevni red je bil soglasno sprejet.

**Ad.1.:** Na zapisnik 12. redne seje ni bilo pripomb.

**Sklep št.1.: Sprejme in potrdi se zapisnik 12. redne seje sveta krajevne skupnosti.**

**Ad.2.:** Poslovno poročilo- priloga letnemu poročilu je v prilogi original zapisnika, člani so ga prejeli z vabilom na sejo.

Poročilo zajema izvedena dela v letu 2020 tako s sredstvi krajevne skupnosti kot občine. S samo realizacijo ne moremo biti zadovoljni, vzroki za to različni ( situacija zaradi korone, slaba odzivnost občine,..).

Je pa občina uredila ograjo od župnišča do Bizjaka in sicer je to lesena ograja na kovinski konstrukciji. Garancija je 10 let. V taki izvedbi bodo vse ograje, ki bodo v prihodnje obnovljene.

Liljana Leš sprašuje kam bodo porabljena sredstva iz naslova povišane glavarine, ki jih bo dobila občina.

V poročilu so navedene naloge za letošnje in naslednje leto. Med drugim tudi priprava dokumentacije za objekt KS in PGD iz sredstev parcipativnega proračuna.

Pripomba Matevža Langusa je, da je bilo rečeno, naj se iz parcipativnega proračuna financirajo in rešujejo zadeve, ki niso vključene v plan občine.

**Ad.3.:**  Pri tej točki dnevnega reda je bilo izpostavljeno le par planiranih del, nalog,..

- Pripravljena bo projektna dokumentacija za območje šole in igrišča, pri čemer bodo upoštevane pripombe. Izvedba je planirana za leto 2022.

- na cesti Poddobrava – Drnča je predvidena cona umirjenega prometa.

- rekonstruirana bo cesta Lesce – Begunje; obvoznica za Hlebce bo, je odgovor na vprašanje Matevža Langusa, ali je obvoznica predvidena.

- v poslovilnih vežicah je potrebno obnoviti ali zamenjati način ogrevanja. Dodatno naj bi se ogrevale sanitarije. Predlog je ogrevanje s IR paneli. Zaradi drage vgradnje in le občasne uporabe ogrevanja, je prevladalo mnenje, da to ni naj ustreznejša rešitev ogrevanja.

- Prenos sredstev preteklih let bomo namenili umiritvi prometa v Dragi in Krpinu.

- Za naseljem Poddobrava je urejena gozdna učna pot.

Matevž Langus je v nadaljevanju predstavil nabor predlogov, kaj vse je potrebno urediti v vaseh Podgore:

- za ureditev ceste Srednja vas – Goričnik bi rabili večjo dolžino cevi (270 in 60 m), kar bi pomenili dolgoročnejšo rešitev te poti. Je pa strošek visok.

- Za poljsko pot v Srednji vasi rabijo 8 – 10 cevi premera 30 cm.

- ob cesti Zadnja vas –Mlaka je potrebno popraviti cev za kanaleto

- odvodnjavanje pod cerkvijo – sedaj se voda izliva na travnik

- urejanje lastniških razmerij za cesto Zadnja vas – Mlaka

- odvodnjavanje Zadnja vas – Mlaka

- obnova asfaltirane ceste zadnja vas – Mlaka

- uvoz na Mlako iz Zadnje vasi

- ureditev lastništva ceste na Dobrčo, saj je s kategorizacijo postala javna pot

- zajetje zalednih voda na čez državno cesto

- ali je kaj novega glede pločnika v zgornjem delu Begunj

- pripomba na postavitev znaka z omejitvijo hitrosti 30 km/h nad Elanom, saj je premalo viden in ne opravlja svoje funkcije.

Od navedenega je najbolj nujno sledeče:

* Uvoz na Mlako
* Pesek za cesto do Goričnika,
* Cevi ob kanaleti

Za določene zadeve so bili opravljeni ogledi, pripravljene ocene stroškov,..

V nadaljevanju je bilo govora o lani urejeni grbini pri stari pošti, ki nima začrtanega prehoda za pešce. S tem ne opravlja funkcije, za kar je bila prvotno predvidena t.j. varna šolska pot.

V nadaljnji razpravi je bilo govora o tem kako zagotoviti varnost pešcev; je to semafor, radar za ugotavljanje hitrosti, nadzorovanje hitrosti,… v razpravi so sodelovali vsi prisotni in sprejeli

**Sklep št.2.: Poišče se ugodna ponudba za nabavo prikazovalnika hitrosti. Zadolžen Matevž Langus.**

**Ad.4.:**

a) Jože Hajnrihar ima pripombo na odgovor DRSI-ja in sicer na vsebino, kjer je navedeno, da omejitev hitrosti skozi Poljče ni smiselna.

b) Glede na to, da se govori o širitvi Elana na zemljišče nasproti strani (trikotnik med cesto v smeri Begunje in smeri Poljče), Janez Gašperin meni, da bi morali imeti drugačen pristop, saj je na našem območju največja koncentracija plastike, kar povzroča onesnaževanje okolja.

c) Mojca Markič prisotne informira o spremembi namembnosti zemljišča pod naseljem Pododbrava, kjer je predvidena pozidava. To je v prvotnem zazidalnem načrtu bilo predvideno, vendar se je kasneje obseg pozidave zmanjšal.

d) Boštjan Mencinger iz Zapuž je poslal dopis glede označitve industrijske cone Zgoša in parkirišča podjetja KLU-S.

**Sklep št.3.: Občini ponovno opozorimo na neustrezno označitev industrijske cone, saj imajo vsi poslovni subjekti naslov v Zapužah.**

**Boštjanu Mencingerju pošljem odgovor s to vsebino; kar se tiče parkirišča podjetja KLU-S in urejanja zadeve ni naša pristojnost.**

d) KD dr. J. Prešerna je poslalo vlogo za uporabo podstrešja za njihove vaje. Člani sveta se strinjajo, da se jim uporaba podstrešja odobri, s tem, da se je za uporabo potrebno dogovoriti tudi z LD Begunjščica, ki je plačnik stroškov razsvetljave podstrešja.

Člani sveta soglašajo s predlogom, da je pisarna KS namenjena zgolj za sestanke in ne druge aktivnosti.

e) Janez Gašperin opozori na odložena vozila v Preski – Obvestimo Komunalno nadzorništvo Občine Radovljica.

f) Glede na situacijo, ko je bilo zaradi preštevilnega števila udeležencev v prometu potrebno zapreti dostop v dolino Drage in Krpin, je bil po razpravi sprejet

**Sklep št.4.: Aktivnosti za postavitev ramp za zmanjšanje prometa v dolini Drage in Krpinu pospešimo in je to ena prvih nalog v letošnjem letu.**

V nadaljevanju je bilo govora še o delu občine, saj se po našem mnenju vse dogaja prepočasi, se odlaga v naslednja leta, da je glas krajevnih skupnosti le redko slišan,..

Seja je bila zaključena ob 20,45 uri.

Zapisala: Predsednica sveta KS:

Jožica Hrovat Marija Hrovat